মুর্শিদাবাদে একাধিক আগ্নেয়াস্ত্র, কার্তুজ সহ গ্রেফতার ২

রাকিবুল ইসলাম, মুর্শিদাবাদ (ডোমকল): মুর্শিদাবাদে (Murshidabad) একাধিক আগ্নেয়াস্ত্র (Arms) ম্যাগজিন, কার্তুজ সহ গ্রেফতার দুই। মুর্শিদাবাদে গ্রেফতার হয় মালদার (Malda) ওই দুই যুবক।

গোপন সূত্রে খবর পেয়ে, শুক্রবার মুর্শিদাবাদের জলঙ্গি থানার (Jalangi police station) সাহেবরামপুর রাজ্য সড়কে অভিযান চালিয়ে সন্দেহজন ২ যুবককে আটক করে তাদের কাছে তল্লাশি চালিয়ে উদ্ধার হয় ৪টি আগ্নেয়াস্ত্র, ৮টি ম্যাগজিন, ৩০টি গুলি । তারপরে ওই দুই যুবককে গ্রেফতার করে পুলিশ। পুলিশ সূত্রে খবর, ওই দুই যুবক মালদা থেকে আগ্নেয়াস্ত্র নিয়ে বাংলাদেশে পাচার করার উদ্দেশ্যে জলঙ্গির সাহেবরামপুর এলাকায় ঘোরাঘুরি করছিল।

আরও পড়ুন: আজও কালবৈশাখীর পূর্বাভাস, ভিজবে এই জেলাগুলি

গোপন সূত্রে খবর পেয়ে, পাচার করার আগেই তাদের গ্রেফতার করে জলঙ্গী থানার পুলিশ। ধৃত যুবকদের নাম জয়প্রকাশ মন্ডল ও সুরোজ মন্ডল। তাদের বাড়ি মালদা জেলার বৈষ্ণবনগর থানা এলাকায়। ধৃতদের আগামীকাল অর্থাৎ শনিবার সাত দিনের পুলিশ হেফাজতের আবেদন জানিয়ে বহরমপুর জেলা জজ আদালতের তোলা হবে। এই ঘটনায় আর কে বা কারা জড়িত আছে? কোথায় পাচার করত সেই ঘটনার পুরো তদন্ত শুরু করেছে জলঙ্গি থানার পুলিশ।